Ըստ այդ տվյալների, որոնց չհավատալու հիմքեր չունենք, գիտական ատենախոսություն պաշտպանած դոկտորներն այդ թվերին 445-ն են, թեկնածուները՝ 5032-ը։ Բայց նրանցից գիտության մեջ մնացել են գիտությունների 191 դոկտոր, 646 թեկնածու։ Այսինքն՝ դոկտորների 42,9 տոկոսն է միայն զբաղվում գիտությամբ, իսկ թեկնածուների՝ 12,8-ը։ Թվում է, թե այս տվյալները ծառայեցին իրենց նպատակին՝ ցուցադրեցին, որ գիտական կոչումներն ընդամենը բանակից խուսանավելու միջոց են, բայց նաեւ բացահայտեցին, թե ինչ խայտառակ վիճակ է տիրում գիտության ասպարեզում, եւ ինչպես է գործում գիտական կոչումներ շնորհող մարմինը՝ Բարձրագույն որակավորման հանձնաժողովը։ Եվ վերջապես, աջուձախ գիտական կոչումներ շնորհող, գիտությամբ չզբաղվող մարդկանց գիտնական «դարձնող» ԲՈՀ-ը միայնակ չէ՝ այն ԿԳՆ համակարգում է գործում, նախարար Մկրտչյանի իմացությամբ ու թողտվությամբ։